Карарып кетүү

Карарып кетүү – живопись технологиясында – боёк катмарындагы ар кандай физика-химиялык өзгөрүүлөрдүн таасири астында боёктун түстүк касиеттеринин (бир эле учурда анын жарыктык күчүнүн) начарлап кетиши. Карарып кетүү, негизинен, майлуу живописте жана икона тартууда көп кездешет; ал кээде саргарып кетүү менен коштолот жана бул ар түркүн себептерге көз каранды; алардын ичинен абдан жакшы кургай элек боёк катмарынын үстүнөн камыр сымал заттар менен оңдоо; боёктун курамында майдын көп болушу, майдын кээ бир пигменттерине күкүрт жана аммиак газдарынын тийгизген таасири, абада ыш менен чаңдын көп болушу, пигменттердин өз ара аракетке кирүүсү, нымдуулуктун таасири жана жарыктын аз тийиши маанилүү себептерден болуп эсептелет.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу